A4-0060/97

Ψήφισμα σχετικά με Ι. την πράξη του Συμβουλίου της 26ης Νοεμβρίου 1995 για την κατάρτιση της Σύμβασης σχετικά με τη χρήση της πληροφορικής στον τελωνειακό τομέα, τη Σύμβαση, που βασίζεται στο άρθρο Κ.3 της Συνθήκης για την Ευρωπαϊκή Ένωση, σχετικά με τη χρήση της πληροφορικής στον τελωνειακό τομέα και την Συμφωνία για την προσωρινή εφαρμογή, μεταξύ ορισμένων κρατών μελών της Ευρωπαϊκής Ένωσης, της Σύμβασης σχετικά με τη χρήση της πληροφορικής στον τελωνειακό τομέα που βασίζεται στο άρθρο Κ.3 της Συνθήκης για την Ευρωπαϊκή Ένωση (C4-0248/95 και C4-0520/95) και την Πράξη του Συμβουλίου της 29ης Νοεμβρίου 1996 για την κατάρτιση, βάσει του άρθρου Κ.3 της Συνθήκης για την Ευρωπαϊκή Ένωση, του πρωτοκόλλου σχετικά με την ερμηνεία της Σύμβασης για τη χρησιμοποίηση της πληροφορικής στον τελωνειακό τομέα, από το Δικαστήριο των Ευρωπαϊκών Κοινοτήτων δια προδικαστικών αποφάσεων καθώς και τις συνημμένες στο πρωτόκολλο αυτό δηλώσεις

Το Ευρωπαϊκό Κοινοβούλιο,

- έχοντας υπόψη το εγκριθέν από το Συμβούλιο κείμενο της Πράξης της 26ης Ιουλίου 1995 για την κατάρτιση της Σύμβασης σχετικά με τη χρήση της πληροφορικής στο τελωνειακό τομέα ((EE C 316 της 27.11.1995, σελ. 33)), τη Σύμβαση που βασίζεται στο άρθρο Κ. 3 της Συνθήκης για την Ευρωπαϊκή Ένωση, σχετικά με τη χρήση της πληροφορικής στον τελωνειακό τομέα ((EE C 316 της 27.11.1995, σελ. 34)) και τη Συμφωνία για την προσωρινή εφαρμογή, μεταξύ ορισμένων κρατών μελών της Ευρωπαϊκής Ένωσης, της Σύμβασης σχετικά με τη χρήση της πληροφορικής στον τελωνειακό τομέα που βασίζεται στο άρθρο Κ.3 της Συνθήκης για την Ευρωπαϊκή Ένωση ((EE C 316 της 27.11.1995, σελ. 58)) (C4-0248/95 και C4- 0520/95),

- έχοντας υπόψη την Πράξη του Συμβουλίου της 29ης Νοεμβρίου 1996 για την κατάρτιση, βάσει του άρθρου Κ.3 της Συνθήκης για την Ευρωπαϊκή Ένωση, του πρωτοκόλλου σχετικά με την ερμηνεία της Σύμβασης για τη χρησιμοποίηση της πληροφορικής στον τελωνειακό τομέα, από το Δικαστήριο των Ευρωπαϊκών Κοινοτήτων δια προδικαστικών αποφάσεων καθώς και τις συνημμένες στο πρωτόκολλο αυτό δηλώσεις ((EE C 299 της 9.10.1996, σελ. 1)),

- έχοντας υπόψη τα άρθρα Κ.1, Κ.3 και Κ.6 της Συνθήκης για την Ευρωπαϊκή Ένωση,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών, της Επιτροπής Οικονομικής, Νομισματικής και Βιομηχανικής Πολιτικής καθώς και της Επιτροπής Ελέγχου του Προϋπολογισμού (A4-0060/97),

Α. λαμβάνοντας υπόψη ότι εκτός από το Τελωνειακό Σύστημα Πληροφόρησης (εφεξής ΤΣΠ) τα ακόλουθα συστήματα πληροφορικής υπάρχουν, αναπτύσσονται ή έχουν προταθεί στον τομέα των δράσεων που εμπίπτουν στον τίτλο VI της Συνθήκης για την Ευρωπαϊκή Ένωση:

- το σύστημα πληροφόρησης της Schengen,

- Europol,

- Eurodac,

και ότι στο πλαίσιο του πρώτου πυλώνα υπάρχει ακόμα και το σύστημα REITOX (Ευρωπαϊκό δίκτυο πληροφόρησης για τα ναρκωτικά και την τοξικομανία) όσον αφορά τα ναρκωτικά.

B. λαμβάνοντας υπόψη ότι δεν είναι επιθυμητό τα συστήματα CIREA (Κέντρο Πληροφόρησης, Μελετών και Ανταλλαγών σε θέματα Ασύλου) και CIREFI (Κέντρο Πληροφόρησης, Μελετών και Ανταλλαγών στον τομέα της διέλευσης των συνόρων και της Μετανάστευσης) να αναπτυχθούν και να μετατραπούν σε συστήματα πληροφορικής, επειδή κατ´ αυτόν τον τρόπο υπάρχει αυξημένος κίνδυνος αλληλεπικάλυψης,

Γ. λαμβάνοντας υπόψη ότι υπάρχει μεγάλη ανάγκη για συστήματα πληροφορικής που να προσφέρουν δυνατότητες στους υπαλλήλους που ασχολούνται με την επιτήρηση της κυκλοφορίας αγαθών, προσώπων, υπηρεσιών και κεφαλαίων κατά την διέλευση των εσωτερικών και εξωτερικών συνόρων, να σχηματίζουν, στο πλαίσιο των αρμοδιοτήτων τους, καλύτερη εικόνα της κυκλοφορίας αυτής,

Δ. λαμβάνοντας υπόψη ότι υπάρχει μεγάλη ανάγκη για συστήματα πληροφορικής που να διευκολύνουν την ανταλλαγή συναφών δεδομένων και τα οποία δίνουν τη δυνατότητα στους υπαλλήλους στους οποίους έχει ανατεθεί η πρόληψη και η έρευνα σοβαρών παραβάσεων και εγκλημάτων ή η καταπολέμηση της εγκληματικότητας γενικά να εκτελούν τα καθήκοντά τους αποτελεσματικότερα στο πλαίσιο των εξουσιών και αρμοδιοτήτων τους,

Ε. λαμβάνοντας υπόψη ότι στα συστήματα πληροφορικής πρέπει γενικά να επιβληθούν οι ακόλουθες απαιτήσεις:

- προστασία από πρόσβαση μη αρμοδίων ατόμων,

- προστασία της ιδιωτικής ζωής των ατόμων,

- ταχύτητα,

- όσο το δυνατόν περισσότερο περιορισμένη πρόσβαση στα συστήματα, στο μέτρο που αυτό δεν συμπεριλαμβάνεται στα προαναφερθέντα, και δυνατότητα ελέγχου,

- αποτελεσματικότητα,

ΣΤ. λαμβάνοντας υπόψη ότι το Συμβούλιο συμφώνησε να προετοιμάσει ειδικό ενημερωτικό σημείωμα για το Κοινοβούλιο όπου θα αναφέρονται οι κύριες πτυχές του ζητήματος και να οργανώσει σχετική συζήτηση ((Ανακοίνωση Τύπου του Συμβουλίου 7760/94 της 20.6.1994)), πράγμα το οποίο δεν πραγματοποιήθηκε,

Ζ. λαμβάνοντας υπόψη ότι η Προεδρία, δυνάει του άρθρου Κ.6, δεύτερη παράγραφος, της Συνθήκης ΕΕ είχε την υποχρέωση να ζητήσει τη γνωμοδότηση του Ευρωπαϊκού Κοινοβουλίου σχετικά με την προαναφερθείσα σύμβαση, ότι δεν περίμενε τη γνωμοδότηση του Ευρωπαϊκού Κοινοβουλίου εφόσον ήδη στις 26 Ιουλίου 1995 υπεγράφη η σύμβαση ενώ στις 14 Ιουνίου 1995 είχε διαβιβασθεί σε μία μόνο γλώσσα της Ένωσης στο Ευρωπαϊκό Κοινοβούλιο, και ότι η προαναφερθείσα Πράξη και η προαναφερθείσα Σύμβαση επίσης δεν είχαν ληφθεί πριν από την υπογραφή τους,

Διαδικασία

1. επισημαίνει ότι η Προεδρία δεν ζήτησε τη γνώμη του Ευρωπαϊκού Κοινοβουλίου σχετικά με τη σύμβαση, παραβιάζοντας το άρθρο Κ.6, παράγραφος 2 της Συνθήκης για την Ευρωπαϊκή Ένωση και, επομένως, δεν ελήφθησαν δεόντως υπόψη οι απόψεις του Ευρωπαϊκού Κοινοβουλίου[semigr ]

2. διαπιστώνει ότι η Προεδρία του Συμβουλίου, μη ζητώντας τη γνωμοδότηση του Ευρωπαϊκού Κοινοβουλίου, όπως ορίζει το άρθρο Κ.6, παράγραφος 2 της Συνθήκης για την Ευρωπαϊκή Ένωση, παραβιάζει την εν λόγω διάταξη[semigr ]

3. κατά συνέπεια, διαπιστώνει ότι η σύμβαση δεν διαμορφώθηκε με τον τρόπο που ορίζεται στη Συνθήκη[semigr ]

4. υποστηρίζει ότι εκτός από την Προεδρία και την Επιτροπή, πριν από τη λήψη αποφάσεων που αφορούν συμβάσεις, οι οποίες εμπίπτουν στις «κυριότερες πτυχές της δραστηριότητας», όπως αναφέρεται στο άρθρο Κ.6, παράγραφος 2 της Συνθήκης για την Ευρωπαϊκή Ένωση, και τα κράτη μέλη πρέπει να λαμβάνουν υπόψη τη γνώμη του Ευρωπαϊκού Κοινοβουλίου[semigr ]

Νομική προστασία

5. επισημαίνει ότι η κεντρική τράπεζα δεδομένων του τελωνειακού συστήματος πληροφόρησης δεν περιλαμβάνει μόνο δεδομένα σχετικά με εμπορεύματα, μέσα μεταφοράς, επιχειρήσεις, περιπτώσεις απάτης και στοιχεία εμπειρογνωμοσύνης, αλλά και δεδομένα προσωπικού χαρακτήρα[semigr ] πιστεύει επομένως ότι κάθε πολίτης πρέπει να έχει τη δυνατότητα αγωγής ή προσφυγής ενώπιον των εθνικών δικαστηρίων για δεδομένα προσωπικού χαρακτήρα που τον αφορούν και έχουν καταχωρηθεί στο τελωνειακό σύστημα πληροφόρησης[semigr ]

6. ζητεί οι πολίτες εκείνοι τους οποίους αφορούν δεδομένα προσωπικού χαρακτήρα καταχωρημένα στο τελωνειακό σύστημα πληροφόρησης να έχουν ιδιαίτερο δικαίωμα ενημέρωσης και, χωρίς να παραβιάζονται τα εθνικά δικαιώματα για την προστασία των δεδομένων, να απολαύουν των δικαιωμάτων εκείνων τα οποία ορίζονται στη Σύσταση R(87)15 της Επιτροπής Υπουργών του Συμβουλίου της Ευρώπης της 17ης Σεπτεμβρίου 1987[semigr ]

7. είναι επιπλέον της άποψης ότι διαφορές που αφορούν τους κανόνες και τον πολυμερή χαρακτήρα της σύμβασης πρέπει να μπορούν να υποβάλλονται στο Πρωτοδικείο ή στο Δικαστήριο των Ευρωπαϊκών Κοινοτήτων[semigr ] διαπιστώνει ότι το Ευρωπαϊκό Κοινοβούλιο δεν εκλήθη να γνωμοδοτήσει ούτε για την πράξη του Συμβουλίου της 29ης Νοεμβρίου 1996 περί σύνταξης, βάσει του άρθρου Κ.3 της Συνθήκης ΕΕ, του πρωτοκόλλου σχετικά με την ερμηνεία, δια προδικαστικών αποφάσεων, από το Δικαστήριο των ΕΚ, της Σύμβασης για τη χρήση της πληροφορικής στον τελωνειακό τομέα,

8. θεωρεί το πρωτόκολλο που συντάχθηκε με βάση το άρθρο Κ.3 της Συνθήκης ΕΕ, σχετικά με την ερμηνεία, δια προδικαστικών αποφάσεων, από το Δικαστήριο των ΕΚ, της Σύμβασης για τη χρήση της πληροφορικής στον τελωνειακό τομέα, όπως άλλωστε και το πρωτόκολλο για την ίδρυση της Ευροπόλ, ανεπαρκή, δεδομένου ότι γίνεται πάντοτε λόγος για μη υποχρεωτική πλήρη ή περιορισμένη δυνατότητα προσχώρησης στο πρωτόκολλο, και πιστεύει ότι κατά συνέπεια είναι πιθανόν ένα ή περισσότερα κράτη μέλη να μην προσχωρήσουν και άλλα να κάνουν χρήση περιοριστικών διατάξεων[semigr ]

9. εφιστά την προσοχή στη νομική προστασία των κρατών μελών, και είναι της άποψης ότι η ελλιπής νομική προστασία των μη αναφερομένων οργάνων της Ένωσης, και πιο συγκεκριμένα του Ευρωπαϊκού Κοινοβουλίου, πρέπει να συμπεριληφθεί[semigr ]

Άλλες πτυχές

10. υπογραμμίζει ότι συστήματα επεξεργασίας των δεδομένων προσαρμοσμένα σε διαφορετικές εργασίες στον τελωνειακό, αστυνομικό και γενικότερο διοικητικό τομέα πρέπει να προτιμώνται σε σχέση με ένα ενιαίο ευρωπαϊκό σύστημα επεξεργασίας δεδομένων για λόγους εφαρμογής των ειδικών κανόνων που εφαρμόζονται για έκαστο των τοέων που αφορούν την προστασία των δεδομένων και λόγω του γεγονότος ότι η νομοθεσία σχετικά με την προστασία των δεδομένων προβλέπει τη συλλογή αποκλειστικά δεδομένων χρήσιμων στον εν λόγω τομέα[semigr ]

11. είναι της άποψης ότι γίνονται αλληλεπικαλύψεις των συστημάτων, και πιο συγκεκριμένα μεταξύ της Europol και του ΕΣΠ[semigr ]

12. ζητεί χάριν της σαφήνειας των κανόνων δικαίου, από το Συμβούλιο να δηλώσει ποια είναι η έννοια της «διαφορετικής χρησιμοποιήσεως» των στοιχείων (άρθρο 8, παρ. 1 της συμβάσεως)[semigr ]

13. ζητεί να κατοχυρώσει η Ευρωπαϊκή Ένωση το ταχύτερο δυνατόν ένα δικαίωμα αυτοκαθορισμού σε ό,τι αφορά τα προσωπικά δεδομένα, προκειμένου να διασφαλίσει την προστασία του μεμονωμένου ατόμου και της ιδιωτικής σφαίρας στον τομέα της δικαιοσύνης και των εσωτερικών υποθέσεων[semigr ]

14. είναι της άποψης ότι η Επιτροπή πρέπει να έχει περισσότερες αρμοδιότητες από την απλή τεχνική διαχείριση του συστήματος και να διαδραματίζει σημαντικότερο ρόλο στον τομέα της εφαρμογής και του συντονισμού όλων των συστημάτων[semigr ]

15. καλεί την Επιτροπή να εξετάσει μήπως το σύστημα θα μπορούσε, στο πλαίσιο της Συνθήκης για την Ευρωπαϊκή Ένωση, να εφαρμοσθεί μέσω οδηγίας ή κανονισμού[semigr ]

16. καλεί την Επιτροπή, στο μέτρο που η προαναφερθείσα έρευνα θα έχει θετικά αποτελέσματα, να εξετάσει το ενδεχόμενο εκπόνησης πρότασης βάσει των διατάξεων της Συνθήκης ΕΚ, ούτως ώστε το σχετικό τμήμα της σύμβασης να αντικατασταθεί με κανονισμό ή οδηγία[semigr ]

17. ζητεί επιτακτικά, στο βαθμό που χρειάζεται, από τα εθνικά κοινοβούλια να μεριμνήσουν, κατά την επικύρωση, για τη λήψη μέτρων προκειμένου να επιτευχθεί ιδιαίτερα υψηλός βαθμός προστασίας των δεδομένων (πρόληψη της παραβίασης των συστημάτων, καταγραφή της εισαγωγής δεδομένων και της χρήσης, περιορισμός της ομάδας χρηστών και ταυτόχρονα πολύ υψηλό επίπεδο εγγυήσεων στον τομέα της προστασίας των ατόμων και της ιδιωτικής τους ζωής), και οπωσδήποτε να εφαρμοστούν πλήρως τα μέτρα προστασίας των δεδομένων που προβλέπονται στην ίδια τη σύμβαση[semigr ]

18. ζητεί να διαβιβαστεί και στο Ευρωπαϊκό Κοινοβούλιο και τα εθνικά κοινοβούλια η ετήσια έκθεση της επιτροπής που αναφέρεται στο άρθρο 16 της σύμβασης σχετικά με τη χρήση της πληροφορικής στον τελωνειακό τομέα[semigr ]

19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις και τα κοινοβούλια των κρατών μελών και των υποψηφίων κρατών μελών.